
	[bookmark: nev]BÁLINT BETTINA
Jogász
Osztatlan, 9. félév
Pázmány Péter Katolikus Egyetem
Jog- és Államtudományi Kar
	






Konzulens:
	Dr. Belovics Ervin
tanszékvezető, egyetemi docens, PPKE JÁK




Bűnözés.Net - internetes bűncselekmények Ausztriában és Magyarországon

Korunk meghatározó jelenségévé vált az internet, mely a bűnelkövetők figyelmét sem kerülhette el. Egyre gyakrabban hallhatunk, jelszó lopásokról, adathalászatról, illegális hackertevékenységről anélkül, hogy pontosan tisztában lennénk, mit is jelentenek pontosan ezek a cselekmények, miért bűncselekmények, hogyan védekezhetünk ellen, és egyáltalán védekezhetünk- e ellene.
 
Dolgozatom ennek a rohamos gyorsasággal terjeszkedő, de viszonylag homályos terület feltérképezésére tesz kísérletet.
 
3 véleményem szerint bizonyos szempontból kiemelkedő internetes bűncselekmények - hacking, spam, phishing- vizsgálatát végeztem el. Dolgozatom végén pedig az interneten töltött idő szempontjából uralkodóvá váló közösségi portálokat és azok veszélyeit tekintettem át, a fent említett bűncselekmények vonatkozásában. Az internetes bűnözés lényegi jellemzőinek megértéséhez szükségesnek tartom az egyes cselekmények jellemvonásainak ismertetését, majd a nemzetközi és a magyar jogban rendelkezésre álló törvényi eszközöket tekintettem át.
 
Vizsgálataim eredményeképpen megállítatható, hogy bár adottak törvényi rendelkezések, az ilyen típusú cselekmények visszaszorítására, de azok nem kellően hatékonyak.
 
A probléma átfogóbb kezelése céljából, a magyar szabályozás mellett, a velünk elsősorban a nemzetközi követelmények folyton, közel azonos szabályokkal rendelkező, alapvetően más mentalitású Ausztria szabályozását is áttekintettem. Ezzel arra próbáltam meg rávilágítani, hogy a nálunk nagy arányban jelenlévő internetes bűnözés oka a törvényi szabályozásban keresendő, vagy más, esetleg társadalmi jelenségekre vezethetők vissza.
 
Kutatásom eredményeképpen megállapítható, hogy az internetes bűncselekmények komoly veszélyt jelentenek az egyes felhasználók szintjén is, de rendelkezésre állnak olyan eszközök, melyek segítségével védekezhetünk a kiberbűnözők támadásai ellen. A már meglévő eszközök, és további eszközök, javaslatok segítségével felvehetjük, és fel is kell vennünk a harcot az internetes bűnözők cselekményeivel szemben.



